CELEX: 62018TN0552
Language: fi
Date: 2018-09-19 00:00:00
Title: Asia T-552/18: Kanne 19.9.2018 – Moreno Reyes v. neuvosto

26.11.2018   
            
            
               FI
            
            
               Euroopan unionin virallinen lehti
            
            
               C 427/87
            
         
      Kanne 19.9.2018 – Moreno Reyes v. neuvosto
      (Asia T-552/18)
      (2018/C 427/115)
      Oikeudenkäyntikieli: englanti
      
         Asianosaiset
      
      
         Kantaja: Xavier Antonio Moreno Reyes (Caracas, Venezuela) (edustajat: asianajajat F. Di Gianni ja L. Giuliano)
      
         Vastaaja: Euroopan unionin neuvosto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Venezuelan tilanteen johdosta määrättävistä rajoittavista toimenpiteistä annetun päätöksen (YUTP) 2017/2074 muuttamisesta 25.6.2018 annetun neuvoston päätöksen (YUTP) 2018/901 (1) ja Venezuelan tilanteen johdosta määrättävistä rajoittavista toimenpiteistä annetun asetuksen (EU) 2017/2063 täytäntöönpanosta 25.6.2018 annetun neuvoston täytäntöönpanoasetuksen (EU) 2018/899 (2) siltä osin kuin niiden säännökset koskevat kantajaa ja
               
            
                  —
               
               
                  velvoittamaan neuvoston korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, joka perustuu siihen, että riidanalaisissa toimissa on tehty ilmeinen arviointivirhe ja että täsmälliset ja yhtäpitävät todisteet puuttuvat
                  
                              —
                           
                           
                              Tältä osin kantaja väittää, että neuvosto teki ilmeisen arviointivirheen kantajan tehtävien ja roolin osalta ja ettei se esittänyt väitteidensä tueksi täsmällisiä ja yhtäpitäviä todisteita. Kantaja väittää edelleen, että neuvosto ei arvioinut todisteita asianmukaisesti tai että ainakin mainittu arviointi oli ilmeisen virheellistä.
                           
                        
            
                  2)
               
               
                  Toinen kanneperuste, joka perustuu siihen, että riidanalaisilla toimilla määrätyt rajoittavat toimenpiteet merkitsevät kantajan perusoikeuden eli omistusoikeuden epäoikeutettua ja suhteettoman ankaraa rajoittamista.
               
            
         (1)  Venezuelan tilanteen johdosta määrättävistä rajoittavista toimenpiteistä annetun päätöksen (YUTP) 2017/2074 muuttamisesta 25.6.2018 annettu neuvoston päätös (YUTP) 2018/901 (EUVL L 160I, 25.6.2018, s. 12).
      
         (2)  Venezuelan tilanteen johdosta määrättävistä rajoittavista toimenpiteistä annetun asetuksen (EU) 2017/2063 täytäntöönpanosta 25.6.2018 annettu neuvoston täytäntöönpanoasetus (EU) 2018/899 (EUVL L 160I, 25.6.2018, s. 5).